Save Your Kisses for Me

"Save Your Kisses for Me" (בעברית: "שמרי את נשיקותייך עבורי") הוא השיר הזוכה בתחרות האירוויזיון של שנת 1976 בביצוע להקת אחוות האדם שייצגו את הממלכה המאוחדת בתחרות שנערכה בהאג שבהולנד. את מילות השיר ולחנו כתבו טוני הילר, לי שרידן ומרטין לי. שרידן ולי היו אז חברי הלהקה. השיר היה ללהיט בינלאומי והגיע לראשי המצעדים במדינות רבות, בהן בריטניה שבה היה לסינגל הנמכר ביותר באותה שנה. את השיר "Save Your Kisses for Me" כתב במקור לי שרידן באוגוסט 1974. לאחר שהביא את השיר למפגש כתיבת השירים הבא, האחרים חשבו שהשם מגושם והחליפו אותו בשם "Oceans of Love". שרידן לא היה מרוצה מהשינויים והשיר נגנז. שנה לאחר מכן כשעבדו על שירים לאלבום הבא, הם גילו שהם צריכים עוד שיר אחד ושרידן העלה שוב את "Save Your Kisses for Me". הפעם השיר התקבל. זמן קצר לאחר מכן מנהל הלהקה, טוני הילר, היה להוט לשלוח את שיר של הלהקה לתחרות בחירת השיר לאירוויזיון. עד לאותה שנה נבחרו המבצעים שייצגו את בריטניה, וב-1976 שונה הפורמט, וזמרים שונים יכלו לשלוח את שיריהם. להקת אחוות האדם שלחה את השיר "Save Your Kisses for Me" והוא התקבל כאחד מ-12 השירים בתחרות "A Song for Europe" שנערכה ב-25 בפברואר 1976. השיר זכה בתחרות והקדים את המקום השני של להקת קו-קו בשתי נקודות בלבד. השיר יצא כסינגל והגיע למקום הראשון במצעד הסינגלים הבריטי שבועיים לפני האירוויזיון שהתקיים ב-3 באפריל. בערב התחרות שובץ השיר ראשון בסדר ההופעה לפני השיר השווייצרי "ג'מבו, ג'מבו" בביצוע פטר, סו ומארק. השיר מתאר את רגשותיו של איש צעיר שעוזב את אהובתו בבוקר כשהוא יוצא לעבודתו. הטוויסט מופיע בשורה האחרונה, ומתברר שהוא עוזב את ילדתו הקטנה בת השלוש "לא תשמרי אותם בשבילי... למרות שאת רק בת שלוש?" השיר קיבל את מירב הנקודות, 12, משבע מדינות, ובסך הכל קיבל 164 נקודות. השיר הצרפתי שהגיע למקום השני קיבל 147 נקודות. לפי "The Eurovision Song Contest - The Official History" של ג'ון קנדי או'קונור, השיר מחזיק בשיא המכירות בהיסטוריה של התחרות. הוא גם מחזיק בשיא של הניקוד היחסי הגבוה ביותר בתחרות, בממוצע של 9.65 לצוות שופטים. אחרי הזכייה באירוויזיון הגיע השיר למקום הראשון במצעדים רבים במדינות אירופה, ומכר יותר משישה מיליון עותקים. בבריטניה שהה השיר במקום הראשון במשך שישה שבועות. במאי 1976 זכה השיר בתקליט פלטינה של איגוד תעשיית ההקלטות הבריטי, והיה הסינגל הנמכר ביותר של השנה. בצרפת שהה השיר בראש המצעד במשך חמישה שבועות. בארצות הברית זכה השיר להצלחה בינונית בבילבורד הוט 100 (מקום 27 מתוך 100), אבל הגיע למקום הראשון במצעד Easy Listening. בישראל הגיע השיר למקום ה-18 במצעד הפזמונים הבינלאומי השנתי של רשת ג'. באותה עת הוציאה הלהקה את האלבום "Love and Kisses" שכלל את השיר "Save Your Kisses for Me". השיר הבא של הלהקה "My Sweet Rosalie" שעסק בנושא דומה היה אף הוא ללהיט באירופה. הלהקה המשיכה להקליט להיטים בבריטניה במשך השנתיים הבאות. אבל בארצות הברית "Save Your Kisses for Me" היה הלהיט היחיד של הלהקה באותו הרכב. בשנה לאחר מכן באירוויזיון 1977 זכתה הזמרת מארי מרים עם השיר L'oiseau et l'enfant שייצג את צרפת, והשיר הבריטי, בביצוע לינזי דה פול ומייק מורן, הגיע למקום השני. השיר הוקלט בגרסאות כיסוי רבות בהן של זמרת הקאנטרי מרגו סמית' שזכה להצלחה במצעדי מוזיקת הקאנטרי ב-1976. הגרסה של בובי וינטון זכתה להצלחה בבילבורד הוט 100. להקת אחוות האדם הקליטה את השיר פעמיים נוספות, והוציאה גרסה בספרדית "Tus Besos Son Para Mi" בשנת 1991. במשאל שערך איגוד השידור האירופי ב-2005 נבחר השיר כאחד מ-14 השירים הפופולריים ביותר של האירוויזיון. הוא היה גם אחד השירים שהשתתפו באירוע שיר היובל באירוויזיון שנערך בקופנהגן שבדנמרק. הוא בוצע על ידי הלהקה יחד עם 12 רקדנים ותזמורת. השיר העפיל לגמר והגיע למקום החמישי. בפברואר 2019, הוציאה הזמרת עדן אלנה, נציגת ישראל באירוויזיון 2021 גרסת כיסוי לשיר, לכבוד אירוויזיון 2019 שנערך בתל אביב, ישראל. מדיה וקבצים בנושא Save Your Kisses for Me בוויקישיתוף מידע על היצירה "Save Your Kisses for Me" באתר מיוזיק בריינז מידע על הסינגל "Save Your Kisses for Me" באתר מיוזיק בריינז מידע על היצירה "Save Your Kisses for Me" באתר Discogs Phillpot, Clive; Tarsia, Andrea; Archer, Michael; Brooks, Rosetta (2000). Live in Your Head: Concept and Experiment in Britain, 1965–75. Whitechapel Art Gallery. Ami Sedghi (4 בנובמבר 2012). "UK's million-selling singles: the full list". The Guardian. נבדק ב-4 בנובמבר 2012. {{cite news}}: (עזרה) Lee Sheriden recalls the song's origins on stage, 23 March 2007, Becon Theatre, Beaconsfield Songs4europe. "A Song for Europe, 1976". אורכב מ-המקור ב-2012-08-16. נבדק ב-2009-02-20. O'Connor, John Kennedy. The Eurovision Song Contest - The Official History. Carlton Books, UK. 2007 ISBN 978-1-84442-994-3 BPI. "Statistics - Certified awards - Brotherhood of Man". נבדק ב-2009-02-05. Everyhit. "Top-selling singles of the 1970s - 1976". נבדק ב-29 באוגוסט 2011. {{cite web}}: (עזרה) Lesueur, InfoDisc, Daniel Lesueur, Dominic Durand,. "InfoDisc : Les N° 1 par Artiste (Nombre de Semaines)". Infodisc.fr (בצרפתית). נבדק ב-2017-10-30.{{cite web}}: תחזוקה - ציטוט: extra punctuation (link) Tsort. ""Save Your Kisses for Me" Bobby Vinton version". נבדק ב-2009-02-15. Explow. "Brotherhood of Man images". נבדק ב-26 במאי 2012. {{cite web}}: (עזרה) דודי פטימר, ‏איפה האקס פקטור? המחווה המאכזבת של עדן אלנה לאירוויזיון, באתר מעריב אונליין, 25 בפברואר 2019